การดูแลนกแก้ว การทำความรู้จักนกแก้ว การมีปฏิสัมพันธ์กับนกแก้ว การฝึกนกด้วยมือ
นกที่โตเต็มวัยคือนกที่มีความสุข โดยเฉพาะนกที่ไม่เบื่ออาหารที่คุณให้มัน ให้เมล็ดพืช อาหารเม็ด ผลไม้และผักเป็นอาหาร   เริ่มด้วยการให้อาหารเม็ดที่มาจากธรรมชาติที่ไม่เจือสีหรือเติมน้ำตาล ให้เมล็ดพืชต่างหาก อย่าปนกับอาหารเม็ด  หลีกเลี่ยงอาหารบางประเภท เช่น อโวคาโด มะเขือยาว เห็ด หัวหอมและอื่นๆ นกแก้วจะเล่นเยอะมาก ฉะนั้นของเล่นจะทำให้มันมีความสุขและทำให้มันน่ารัก ให้ของเล่นที่เป็นประกาย ชิงช้า ของเล่นแบบห่วง กระดิ่งและอื่นๆ นกชอบบ้านที่สะอาดเช่นเดียวกับคน สิ่งที่ต่างกันคือนกอาศัยอยู่ใกล้กับมูลของมัน การรักษากรงให้สะอาดจะช่วยลดโอกาสใกล้ชิดกับมูลและทำให้นกน่ารักและแข็งแรง หาที่เกาะที่เหมาะสมสำหรับนกแก้ว. ที่เกาะที่มีขนาดต่างกัน เช่น กิ่งไม้ตามธรรมชาติ จะช่วยให้นกได้ออกกำลังนอกเหนือจากการนำมันออกจากกรง กรงนกคือพื้นที่ที่ปลอดภัยสำหรับนกแก้ว แต่คุณต้องทำให้มันอยู่ท่ามกลางครอบครัวของคุณบ้างเพื่อที่มันจะได้ชินกับการเห็นหรือได้ยินคน อย่างไรก็ตาม คุณต้องทำให้มั่นใจว่านี่คือสถานที่ที่นกสามารถพักผ่อนได้เมื่อมันต้องการ นกหงส์หยกต้องการนอนคืนละ 10-12 ชั่วโมง คลุมกรงไว้เมื่อนกหลับเพื่อป้องกันไม่ให้มันเห็นสิ่งต่างๆ ภายนอกและทำให้มันสงบและเพื่อไม่ให้เสียงดังต่างๆ รบกวนในขณะที่มันหลับ เมื่อนกดูผ่อนคลายกับกรงที่คุณจับมันใส่แล้ว และโดยเฉพาะกรงที่จะอยู่ท่ามกลางผู้คนเป็นประจำ คุณก็สามารถเริ่มเข้าใกล้กรงมากขึ้นๆ ทุกวัน เคลื่อนไหวช้าๆ เมื่อคุณเข้าใกล้กรงเพื่อไม่ให้นกตกใจ  ค่อยๆ พูดกับนกเมื่อคุณเข้าใกล้กรง อย่าเคลื่อนไหวแบบกะทันหัน ใช้เวลามากๆ ใกล้ๆ กรงและยิ่งมากเท่าไหร่ยิ่งดี นกจะรู้ว่าคุณรู้ว่ามันอยู่ตรงนั้น คุณคือส่วนหนึ่งของฝูงนก ซึ่งตามธรรมชาตินั้นมันจะใช้เวลาอยู่ด้วยตลอดเวลา ฉะนั้นยิ่งคุณใช้เวลากับนกมากเท่าไหร่ยิ่งดี หากนกขยับหนีก็อย่าเคลื่อนมือ แต่ให้วางมือเอาไว้และพูดกับนกหรืออ่านหนังสือหรือทำอะไรก็ได้ วิธีนี้ทำเพื่อให้นกคุ้นเคยกับมือและตัวของคุณ เพียงแค่อย่าทำให้นกกลัว ทุกครั้งที่คุณเดินผ่านกรงนก คุณควรหยุดและคุยกับมัน หากคุณพูดประโยคหรือทำเสียงเดิมซ้ำๆ (เช่น ผิวปาก) เมื่อคุณพูดกับนก มันก็อาจจะเริ่มพูดตาม นกแก้วสามารถพูดได้เช่นเดียวกับนกเลี้ยงประเภทอื่นๆ การคุยกับนกจะทำให้มันไว้ใจคุณมากขึ้น ซึ่งจะทำให้นกรักคุณ นกแก้วมักจะชอบเสริมสวยตัวอื่นๆ และในฐานะที่คุณเป็นส่วนหนึ่งของฝูงมัน นกของคุณจะชอบถ้าคุณค่อยๆ ลูบหรือคลำมันในที่ต่างๆ  ลองเกาหัว ลูบหลังหรือพุงของมันเบาๆ นกแก้วนั้นตัวเล็กและบอบบางมาก ค่อยๆ จับนกและมันจะไว้ใจคุณมากขึ้นซึ่งจะทำให้นกรักคุณด้วย  ห้ามตีหรือทำรุนแรงกับนก ห้ามจูบนกที่จะงอยปากหรือที่อื่นๆ เพราะน้ำลายของมนุษย์แม้จะเจือจางก็เป็นพิษต่อนกได้ เมื่อนกไม่หนีมือของคุณแล้วก็ถึงเวลาที่จะทำแบบเดียวกันภายในกรง ยื่นมือเข้าไปในกรงและวางมือไว้สักพัก มันจะได้ผลมากขึ้นถ้าในมือคุณมีขนม เช่น พวงข้าวฟ่าง การถือขนมไว้จะทำให้นกไว้ใจคุณ  หลังจากนั้นสักพัก ค่อยๆ ขยับมือเข้าไปใกล้นกมากขึ้นๆ โอกาสคือหากคุณถือขนมอยู่นกก็จะเริ่มกินขนมในมือของคุณ หากคุณล่อให้นกไปยังที่ใดที่หนึ่งในกรงซึ่งมันไม่สามารถกินขนมจากมือของคุณได้เพราะมันอยู่อีกฝั่งหนึ่งของกรง มันก็น่าจะกระโดดเกาะมือของคุณเพื่อกินขนม หลังจากให้อาหารนกบนมือสักพัก ให้คุณลองทำให้นกเกาะนิ้วโดยไม่มีขนมมาล่อด้วยการค่อยๆ ยื่นนิ้วไปหานกและดันพุงใกล้ๆ กับเท้าของมัน นกแก้วอาจจะกระโดดออกจากนิ้วอย่างรวดเร็ว แต่อย่าล้มเลิกความพยายามและอย่าดื้อดึงจนเกินไป ให้เวลามันระหว่างการกระโดดแต่ละครั้งและค่อยๆ เคลื่อนไหว ใจเย็นๆ สักพักนกของคุณจะเริ่มกระโดดเกาะนิ้วของคุณเอง ขั้นตอนต่อไปของการฝึกนกด้วยมือคือการนำนกออกจากกรงในขณะที่เกาะอยู่บนมือของคุณ มันอาจจะกระโดดออกจากมือเมื่อใกล้จะถึงประตูกรงเพราะนกรู้สึกปลอดภัยเมื่ออยู่ในกรง ลองพยายามเรื่อยๆ เหมือนตอนที่คุณพยายามให้มันกินอาหารจากมือหรือเกาะนิ้วของคุณ ในที่สุดนกจะไว้ใจคุณมากพอที่จะออกจากกรงกับคุณ
ให้อาหารนกอย่างหลากหลาย. ให้ของเล่นเยอะๆ. รักษากรงให้สะอาด. ทำให้นกผ่อนคลาย. ใกล้ชิดกับนกมากขึ้น. เริ่มค่อยๆ วางมือบนกรงหรือรอบๆ กรงนก. คุยกับนกให้มากๆ. แสดงความรักกับนกแก้ว. อย่าลืมที่จะจับมันอย่างทะนุถนอม. เข้าหานกจากข้างในกรง. ทำให้นกเกาะนิ้ว. นำนกออกจากกรง.
https://www.wikihow.com/Teach-Your-Parakeet-to-Love-You https://www.wikihow.com/Teach-Your-Parakeet-to-Love-You https://www.wikihow.com/Teach-Your-Parakeet-to-Love-You https://www.wikihow.com/Teach-Your-Parakeet-to-Love-You
Caring for Your Parakeet Getting To Know Your Parakeet Interacting With Your Parakeet Hand Training Your Budgie